b'\n_START_ARTICLE_\nOra\xc5\xa1ac, Dalmacija\n_START_SECTION_\nGeografija\n_START_PARAGRAPH_\nNaselje le\xc5\xbei ob glavni cesti Split - Dubrovnik nad Kolo\xc4\x8depskim kanalom okoli 15 km severozahodno od Dubrovnika. Mali pristan pod naseljem je kljub valobranu slabo zavarovan pred vetrovi\n_START_SECTION_\nNaselja\n_START_PARAGRAPH_\nK naselju Ora\xc5\xa1ac pripada tudi zaselek Poljice.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost v Ora\xc5\xa1cu je turizem. Poleg turizma pa se prebivalci ukvarjajo \xc5\xa1e s poljedelstvom in ribolovom. V zaselku Poljice je bil konec 80. let 20. stoletja zgrajen hotelski kompleks Dubrova\xc4\x8dki vrtovi sunca, ki pa je bil \xc5\xbeal v domovinski vojni v 90. letih prej\xc5\xa1nega stoletja mo\xc4\x8dno po\xc5\xa1kodovan. Obnovitvena dela so v teku. K hotelskemu kompleksu pripada tudi avtokamp.\n_START_SECTION_\nZgodovina\n_START_PARAGRAPH_\nDo leta 1399 je tu potekala meja med Bosno in Dubrovni\xc5\xa1ko republiko._NEWLINE_Nad naseljem je nekdanji dominikanski samostan s cerkvijo iz 1690, ob njem pa poletni dvorec tedanjega avstrijskega konzula. \xc5\xbdupnijska cerkev je baro\xc4\x8dno obnovljena._NEWLINE_Pod naseljem so ostanki velikega utrjenega dvorca Arapovo-Morovo postavljenega v 15. stoletju.'